Tesla Model S

**Tesla Model S** er en elektrisk bil produsert av Tesla Motors. Bilen er en kombikupé som skal være i stand til å akselerere fra 0–100&nbsp;km/t på 2,1 sekunder. Den første pressemelding om bilen kom 30. juni 2008, og prototypen ble første gang vist 26. mars 2009. Første leveranse i USA var i juni 2012.

## Modeller
Tesla Model S tilbys i forskjellige utgaver.

Eldre utgaver som ikke lengre kan bestilles ny:
* S 60 har batterikapasitet på 60 kWh, toppfart 210&nbsp;km/t, 0-100&nbsp;km/t på 5,8 sek og rekkevidde 400&nbsp;km NEDC (modellen kan oppgraderes til 75 kWh).
* S 85 har batterikapasitet på 85 kWh og en motoreffekt på 285&nbsp;kW.
* S P85 (Performance) har en batterikapasitet på 85 kWh og 350&nbsp;kW motoreffekt.
* S 75 har batterikapasitet på 75 kWh, toppfart 225&nbsp;km/t, 0-100&nbsp;km/t på 5,8 sek og rekkevidde 480&nbsp;km NEDC
* S 60D har batterikapasitet på 60 kWh, toppfart 210&nbsp;km/t, 0-100&nbsp;km/t på 5,4 sek og rekkevidde 408&nbsp;km NEDC
* S 75D har batterikapasitet på 75 kWh, toppfart 225&nbsp;km/t, 0-100&nbsp;km/t på 4,4 sek og rekkevidde 490&nbsp;km NEDC
* S 85D har batterikapasitet på 85 kWh, toppfart 250&nbsp;km/t, 0-100&nbsp;km/t på 4,4 sek og rekkevidde 528 km NEDC
* S P85D har batterikapasitet på 85 kWh, toppfart 250 km/t, 0-100 km/t på 3.1 sek(2.8sek ludicrous) og rekkevidde 480 km NEDC
* S 90D har batterikapasitet på 90 kWh, toppfart 250&nbsp;km/t, 0-100&nbsp;km/t på 4,4 sek og rekkevidde 557&nbsp;km NEDC
* S P90D har batterikapasitet på 90 kWh, toppfart 250 km/t, 0-100 km/t på 2.8 sek(2.6sek ludicrous) og rekkevidde 509 km NEDC
* S 100D har batterikapasitet på 100 kWh, toppfart 250&nbsp;km/t, 0-100&nbsp;km/t på 4,3 sek og rekkevidde 632&nbsp;km NEDC.
* S P100D har batterikapasitet på 100 kWh, toppfart 261&nbsp;km/t, 0-100&nbsp;km/t på 2,7 sek og rekkevidde 613&nbsp;km NEDC
* S Long Range Raven har batterikapasitet på 100 kWh, toppfart 250&nbsp;km/t, 0-100&nbsp;km/t på 3,8 sek og rekkevidde 610&nbsp;km WLTP. Dette er modellen med lengst oppgitt rekkevidde.
* S Performance Raven har batterikapasitet på 100 kWh, toppfart 250&nbsp;km/t, 0-100&nbsp;km/t på 2,5 sek og rekkevidde 593&nbsp;km WLTP

Modeller som kan bestilles ny med firehjulsdrift (per 3. juli 2020):
* S Long Range Palladium har batterikapasitet på 100 kWh, toppfart 250&nbsp;km/t, 0-100&nbsp;km/t på 3,8 sek og rekkevidde 634&nbsp;km WLTP. Dette er modellen med lengst oppgitt rekkevidde.
* S Plaid Palladium har batterikapasitet på 100 kWh, toppfart 322&nbsp;km/t, 0-100&nbsp;km/t på 2,1 sek og rekkevidde 600&nbsp;km WLTP

Alle modellene med 85 kWh batterikapasitet ble solgt med tilgang til Teslas nettverk av hurtiglading i Europa inkludert. Modeller bestilt før 15. januar 2017 har gratis bruk av Superladere, mens biler bestilt etter dette fikk 400 kWh i årlig bruk inkludert (rekker til ca 160 mil). All lading utover dette kostet kr 1,40 kr/kWh.
16. september 2018 ble det slutt på denne ordningen, og Tesla gikk over til å ikke tilby gratis lading inkludert. Prisen er per 3. juli 2020 kr. 1,70 per kWh.  

Fra 2015 ble Tesla Model S også levert med firehjulstrekk (én motor for forhjulene og én for bakhjulene) i følgende konfigurasjoner:
* S 85D har en motoreffekt på 2×140 kW. (Levering i Norge fra april 2015). 
* S P85D har en samlet motoreffekt på 515&nbsp;kW, 165&nbsp;kW foran og 350&nbsp;kW bak.

Fra 2015 ble også alle Model S levert med Autopilot hardware som standard. Dette lar bilen kjøre på motorvei uten at føreren foretar mye handling. Funksjonen deaktiveres over 150&nbsp;km/t. Funksjonen gjøres ved bilbestilling, aktivering hos servicesenter eller kjøp etterpå. Denne funksjonen ga også automatisk parkering parallell og diagonal parkering. En førerløs «summon» parkering der bilen førerløst åpner garasjeport, kjører inn i garasje og lukker den selv etterpå eksisterer også.

## Facelift 2016
Tesla opererer ikke med modellår, men gjør stadig mindre eller større oppgraderinger. Model S fikk en liten facelift i april 2016. Endringene var blant annet:
* Ny front med tilsvarende utseende som Model X
* Adaptive LED hovedlykter
* Hepa luftfilter med «Bio-defense mode»
* Midt konsoll

## Det norske markedet
Norge er blitt et spesielt viktig marked for Tesla Model S siden elektriske biler var fritatt fra merverdiavgift og engangsavgift. De eneste avgiftene som kjøpere betaler, er registreringsavgift på  kroner og vrakpantavgift på  kroner. I november 2012 røpet kommunikasjonsansvarlig for Teslas europeiske hovedkontor, Karl Berridge, for VG at «det norske markedet fortsatt er det nest største i verden, etter USA, når det gjelder antall bestilte biler», uten å ville røpe eksakt salgstall. Senere, i februar 2013, kom Tesla-grunnlegger Elon Musk med et noe mindre sensasjonelt estimat på Teslas firmablogg: «our highest per capita sales are in Norway». Neste delsetning, «where customers drive our cars during Arctic winters in permanent midnight», var et svar på en skandaleomsust kjøretur av en journalist i The New York Times, som klarte å kjøre seg tom for strøm en vinterdag i Minnesota, og dermed satte fokus på varmeapparatets betydning for rekkevidden. Ifølge Tesla var resultatet forutsigbart utfra batterinivået forut for turen — instrumentpanelet skal ha vist en gjenværende rekkevidde på drøyt halvparten av kjørelengden som ble forsøkt.

7. august 2013 ble de 15 første Tesla Model S med en rekkevidde på nærmere 500&nbsp;km levert til norske kjøpere fra forhandleren på Alnabru. Ved lanseringen i Norge startet prisen på kr 446&nbsp;600. Mot slutten av 2013 steg prisene for alle modeller, og den rimeligste kostet etter dette kr . 87 prosent av norske Model S-eiere har brukt bilen på ferietur med minst én overnatting.

### Salgstall, Norge
* 2012: 32 (Tesla totalt)
* 2013:  (Tesla totalt)
* 2014:  (Tesla totalt)
* 2015:  (Tesla totalt)
* 2016:  (Tesla totalt)
* 2017:  (Tesla totalt)
* 2018:  (Tesla totalt)
* 2019:  (Tesla totalt)

## Referanser


## Eksterne lenker
* 
* Modeller og priser i Norge
* Antall registrerte Tesla i Norge